हुलासी प्रसाद पुत्र रामकुमार का कहब है कि मैं बी.पी.एल. कार्ड धारक हौं। मोरे पास कृषि योग्य जमीन भी निहाय न पक्का मकान आय। कच्चे घर मा छप्पर डाल के बसर करत हौं, पै आवास के नाम मा 2013-14 से अबै तक भरोसा बस मिलत आवत है। आवास नहीं दीन जात आय। या मामला के जांच करावैंं खातिर मै 2013-14 से लइके अबै तक मा ब्लाक से लइके जिला तक हजारन दरखास दई चुकेंव, पै कउनौ सुनवाई नहीं भे आय। 28 मई का फेर से डीएम का दरखास दइके जांच के मांग करे हौं। अगर अब सुनवाई न होई तौ अनशन करिहौं। अधिकारी हर दरकी मोहिका भरोसा दइके टाल देत हैं।